钦定古今图书集成/历象汇编/乾象典/第015卷 > 礼记 > 昏义
## 钦定古今图书集成/历象汇编/乾象典/第015卷 > 礼记 > 昏义

天子理阳道，后治阴德。

又

是故男教不修阳事，不得适见于天，日为之食；妇顺
不修阴事，不得适见于天，月为之食。是故日食则天
子素服而修六官之职，荡天下之阳事；月食则后素
服而修六宫之职，荡天下之阴事。故天子之与后，犹
日之与月，阴之与阳，相须而后成者也。